Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 68/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2002/C 133/12)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: ΧΤ/33/2001

Κράτος μέλος: Γερμανία

Περιφέρεια: Σαξονία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Πλήρης τίτλος: πρόγραμμα ενίσχυσης για την επαγγελματική επιμόρφωση υπαλλήλων και επιχειρηματιών ιδίως μικρών και μεσαίων επιχειρήσεων (ΜΜΕ), περιλαμβανομένων και των ανώτερων διοικητικών κλιμακίων και των ιδρυτών τους, με τη χρηματοδότηση του Ευρωπαϊκού Κοινωνικού Ταμείου (ΕΚΤ) και της Σαξονίας στο πλαίσιο του επιχειρησιακού προγράμματος για τις ενισχύσεις του Διαρθρωτικού Ταμείου στην Σανονία, 2000-2006.

Σύντομος τίτλος: πρόγραμμα ενισχύσεων επαγγελματικής επιμόρφωσης της Σαξονίας

Νομική βάση: Sächsische Haushaltsordnung, §§ 23 und 44 (Neufassung vom 10. April 2001 im Sächsischen Gesetz- und Verordnungsblatt Nr. 5/2001 vom 18. Mai 2001, http://www.recht-sachsen.de/Gbl1.htm)

Richtlinie des Sächsischen Staatsministeriums für Wirtschaft und Arbeit für die Förderung von aus dem Europäischen Sozialfonds mitfinanzierten Maßnahmen/Teil A (Veröffentlichung im Sächsischen Amtsblatt am 2.8.2001 - Anlage 1)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: τα επιμορφωτικά μέτρα καλύπτουν περίπου 7000 άτομα και κοστίζουν 33 εκατομμύρια DEM ετησίως

Μέγιστη ένταση ενίσχυσης: - ειδική εκπαίδευση, μέχρι το 45 % των επιλέξιμων δαπανών,

- γενική εκπαίδευση, μέχρι το 80 % των επιλέξιμων δαπανών.

Σύμφωνα με τους κανόνες του ΕΚΤ, οι ενδιαφερόμενοι από μεγάλες επιχειρήσεις μπορούν να συμμετάσχουν μόνον υπό ορισμένους όρους. Η ένταση ενίσχυσης υπολογίζεται χωριστά για τα άτομα αυτά με τα ακόλουθα ανώτατα όρια:

- ειδική εκπαίδευση, μέχρι το 35 % των επιλέξιμων δαπανών,

- γενική εκπαίδευση, μέχρι το 60 % των επιλέξιμων δαπανών.

Τα ανώτατα όρια αυξάνονται κατά 10 % εφόσον η εκπαίδευση αφορά ειδικά μειονεκτούντα άτομα κατά τον ορισμό του άρθρου 2 στοιχείο ζ) του κανονισμού της Επιτροπής

Ημερομηνία εφαρμογής: 1η Αυγούστου 2001

Διάρκεια χορήγησης του καθεστώτος ή της μεμονωμένης ενίσχυσης: τα σχέδια εγκρίνονται και τίθενται σε εφαρμογή μέχρι τις 31 Δεκεμβρίου 2006. Ανάλογα με τη διάρκεια του σχεδίου οι πληρωμές μπορούν να πραγματοποιηθούν μέχρι τις 31 Δεκεμβρίου 2008, ημερομηνία κατά την οποία πρέπει να τερματισθούν οι δαπάνες από τους φορείς παροχής των εκπαιδευτικών υπηρεσιών βάσει της απόφασης της Επιτροπής για το επιχειρησιακό πρόγραμμα της Σαξονίας 2000-2006 (12 Δεκεμβρίου 2000)

Στόχος της ενίσχυσης: πρόκειται για επιμορφωτικά εκπαιδευτικά μέτρα για υπαλλήλους και επιχειρηματίες ιδίως από ΜΜΕ, καθώς και για ιδρυτές επιχειρήσεων στο πλαίσιο του επιχειρησιακού προγράμματος για τη Σαξονία 2000-2006, που εγκρίθηκε από την Ευρωπαϊκή Επιτροπή. Η επιμόρφωση θα παρέχεται από ειδικούς φορείς σε άτομα προερχόμενα ταυτόχρονα από διάφορες επιχειρήσεις.

Η απόφαση ως προς τον ειδικό ή γενικό χαρακτήρα της επιμόρφωσης λαμβάνεται από την εγκρίνουσα αρχή βάσει της περιγραφής του σχεδίου η οποία μπορεί να ποικίλλει σε μεγάλο βαθμό.

Στην περίπτωση γενικών επιμορφωτικών μέτρων, το περιεχόμενό τους πρέπει να παρουσιάζεται αναλυτικά στην περιγραφή του σχεδίου ή στο πλαίσιο της διαδικασίας υποβολής αιτήσεως. Ο απαραίτητος διαχωρισμός μεταξύ ειδικών και γενικών εκπαιδευτικών μέτρων θα γίνεται με ένα σύστημα προσεκτικής εξέτασης.

Η κατηγορία στην οποία υπάγεται ένα επιμορφωτικό μέτρο θα αποφασίζεται κατά την εξέταση της σχετικής αίτησης, βάσει των πληροφοριών που περιέχει η αίτηση με την αξιολόγηση ορισμένων χαρακτηριστικών από έναν κατάλογο παράρτημα 2). Ο τελικός κατάλογος συμμετεχόντων πρέπει να υποβάλλεται πριν την πραγματοποίηση της πρώτης πληρωμής. Ο κατάλογος θα εξετάζεται προκειμένου να διαπιστωθεί αν αντιστοιχεί στις πληροφορίες που περιλαμβάνονται στην αίτηση. Οι τροποποιήσεις στην ένταση ενίσχυσης πραγματοποιούνται διά της διοικητικής οδού

Οικείοι οικονομικοί τομείς: Όλοι οι τομείς της οικονομίας

Επωνυμία και διεύθυνση της επιδοτούσας αρχής: Regierungspräsidium Dresden Referat 35 Stauffenbergallee 2 D - 01099 Dresden Regierungspräsidium Leipzig Referat 35 Braustraße 7 D - 04107 Leipzig Regierungspräsidium Chemnitz Referat 35 Altchemnitzer Straße 41 D - 09120 Dresden Sächsisches Staatsministerium für Wirtschaft und Arbeit Abteilung 5 Wilhelm-Buck-Straße 2 D - 01097 Dresden

Άλλες πληροφορίες: στόχος της ενίσχυσης του ΕΚΤ στη Σαξονία είναι η πρώθηση ενεργών και προληπτικών μέτρων βελτίωσης των προοπτικών απασχόλησης του εργατικού δυναμικού. Τα επιμορφωτικά μέτρα για υπαλλήλους και επιχειρηματίες, ιδίως από ΜΜΕ, περιλαμβανομένων και των μεσαίων και ανώτερων διοικητικών, καθώς και των ιδρυτικών στελεχών τους αποσκοπούν στη βελτίωση της ικανότητας των ατόμων αυτών να προσαρμόζονται στις ανάγκες της οικονομίας, σύμφωνα με τους στόχους του επιχειρησιακού προγράμματος για τη Σαξονία 2000-2006.

Όλα τα επιμορφωτικά προγράμματα που θα χρηματοδοτηθούν από το ΕΚΤ θα οργανωθούν από φορείς παροχής εκπαιδευτικών υπηρεσιών. Οι φορείς αυτοί θα λάβουν ενίσχυση για κάθε επιμορφωτικό σχέδιο χωριστά, χωρίς να υπάρχει κερδοσκοπικός σκοπός. Τα μέτρα θα ωφελούν μόνον τους αποδέκτες της επιμόρφωσης.

Οι φορείς παροχής εκπαιδευτικών υπηρεσιών θα ενημερωθούν για τις εν λόγω ενισχύσεις με δημοσιεύματα στον ημερήσιο τύπο, επίσημα δελτία, δημοσιεύματα του υπουργείου οικονομικών και απασχόλησης της Σαξονίας, του περιοδικού "ESF & Co" περιλαμβανομένου, ενημερωτικές εκδηλώσεις καθώς και με ιδιωτικά γραφεία παροχής συμβουλών που εργάζονται για λογαριασμό των δημοσίων αρχών.

Το πρόγραμμα είναι ανοικτό σε όλους του φορείς παροχής εκπαιδευτικών υπηρεσιών. Η επιλογή θα γίνει βάσει της ποιότητας των εκπαιδευτικών σχεδίων που θα υποβληθούν και θα πραγματοποιηθεί από τις αρχές που είναι αρμόδιες για τον εκάστοτε τομέα και για την έγκριση της ενίσχυσης